Paġna F'dan il-kuntest, il-Kapitolu 2 ta' dan ir-rapport jagħti evalwazzjoni globali tal-implementazzjoni tal-baġit tas-sena 2015 u l-Kapitolu 3 jeżamina iktar fid-dettall l-iżvilupp tal-intestaturi għal kull kapitolu tal-baġit tal-Qorti tal-Ġustizzja tal-Unjoni Ewropea (iktar 'il quddiem il-"Qorti tal-Ġustizzja"). Fl-aħħar nett, l-annessi jipprovdu, permezz ta' tabelli b'ċifri, informazzjoni ddettaljata, miġbura wkoll għal kull dipartiment, dwar l-istess implementazzjoni tal-baġit għas-sena 2015. L-adozzjoni, mil-leġiżlatur tal-Unjoni, tar-riforma tal-arkitettura ġudizzjarja tagħha hekk kif intemm proċess leġiżlattiv li nbeda fl-2011 kienet waħda mill-iktar avvenimenti importanti għas-sena 2015. Fil-fatt, din ir-riforma għandha tippermetti lill-Istituzzjoni, bis-saħħa tal-irdoppjar fin-numru tal-Imħallfin tal-Qorti Ġenerali permezz ta' proċess fuq tliet stadji mifrux sal-2019, tkompli taffaċċja ż-żieda fin-numru tal-kawżi u taqdi l-missjoni tagħha fis-servizz tal-individwi b'osservanza tal-għanijiet ta' kwalità u ta' effikaċja fil-ġustizzja. Din ir-riforma strutturali kienet akkumpanjata mit-tfassil ta' Regoli tal-Proċedura ġodda għall-Qorti Ġenerali. Dawn ir-Regoli daħlu fis-seħħ fl-1 ta' Lulju 2015 u għandhom isaħħu l-kapaċità ta' din tal-aħħar sabiex tittratta l-kawżi f'terminu raġonevoli u fl-osservanza tar-rekwiżiti tas-smigħ xieraq. Madankollu, iż-żieda fl-attività ġudizzjarja kif ukoll l-osservanza tal-ftehim interistituzzjonali dwar id-dixxiplina baġitarja, ġaladarba l-kooperazzjoni fil-qasam baġitarju u l-ġestjoni finanzjarja tajba jeżiġu tnaqqis fil-persunal ta' 5 % fuq il-perijodu 2013-2017, iħallu pressjoni qawwija fuq ċerti dipartimenti ta' sostenn. B'hekk irriżulta li kien neċessarju tisħiħ speċifiku fl-approprjazzjonijiet, spjegat fid-dettal f'dan ir-rapport, sabiex jiġu evitati ostakoli fil-qasam tat-traduzzjoni li jistgħu jdewwmu l-ipproċessar tal-kawżi jew sabiex id-dipartimenti inkarigati mill-infrastruttura jkunu jistgħu jiffaċċjaw kuntest ta' sigurtà iktar perikoluż. Id-dħul stmat tal-Qorti tal-Ġustizzja għas-sena 2015 jammonta għal EUR 44 856 000. Dħul mill-persuni marbuta mal-Istituzzjonijiet u organi oħra Komunitarji Dħul mill-ħidma amministrattiva tal-Istituzzjoni Dħul varju Ta' min jinnota li d-dħul minn drittijiet ikkonstatati taħt it-Titolu 4 (prinċipalment it-tnaqqis li sar mir-remunerazzjonijiet tal-Membri u tal-persunal fir-rigward tat-taxxa u tal-kontribuzzjonijiet soċjali) jammontaw għal 98 % tad-dħul kollu filwaqt li d-dħul ta' titoli oħra hija inqas minn 2 %. Dħul mill-persuni marbuta mal-Istituzzjonijiet u organi oħra Komunitarji Dħul mill-ħidma amministrattiva tal-Istituzzjoni Dħul varju L-approprjazzjonijiet tan-nefqa mdaħħla fil-baġit tal-Qorti tal-Ġustizzja għas-sena 2015 ammontaw għal EUR 357 062 000. Kif ser jiġi eżaminat f'iktar dettall fil-Kapitolu 3, kemm l-implementazzjoni tal-baġit tal-2015 tat-Titolu 1 kif ukoll dik tat-Titolu 2 kienet kunsiderevoli (rispettivament 99 % u 99,4 % meta mqabbla ma' 99,2 % u 98,2 % fl-2014). B'mod ġenerali, bħal fis-snin preċedenti, ġie osservat li madwar 75 % tal-baġit implementat mill-Qorti tal-Ġustizzja ġie ddedikat għan-nefqa tal-Membri u tal-persunal (nefqa tat-Titolu 1), bil-bqija kważi kollha tirrigwarda n-nefqa fuq infrastruttura (Titolu 2), b'mod partikolari fl-oqsma tal-proprjetà immobbli u tal-informatika. Persuni marbuta mal-Istituzzjoni Proprjetà immobbli, għamara, tagħmir u spejjeż varji operattivi Spejjeż ta' missjonijiet speċifiċi tal-Istituzzjoni Spejjeż oħra Persuni marbuta mal-Istituzzjoni Proprjetà immobbli, għamara, tagħmir u spejjeż varji operattivi Spejjeż ta' missjonijiet speċifiċi tal-Istituzzjoni Spejjeż oħra Konformement mal-Artikolu 21 tar-Regolament Finanzjarju, ċertu dħul jista' jiġi allokat bil-għan li tiġi ffinanzjata nefqa speċifika. Għalhekk, dan id-dħul allokat jirrappreżenta approprjazzjonijiet komplementari li jistgħu jintużaw mill-Istituzzjoni. Persuni marbuta mal-Istituzzjoni Proprjetà immobbli, għamara, tagħmir u spejjeż varji operattivi Spejjeż ta' missjonijiet speċifiċi tal-Istituzzjoni Spejjeż oħra L-approprjazzjonijiet tad-dħul allokat ikkonstatat matul is-sena 2015 kienu jammontaw għal EUR 833 655, li minnhom iktar minn 75 % jikkorrispondu għal dħul: mill-applikazzjoni ta' ftehim operattiv mal-Uffiċċju tal-Pubblikazzjonijiet (EUR 244 636); mill-bejgħ tal-enerġija elettrika prodotta mill-pannelli ta' ċelloli fotovoltajċi (EUR 133 945); mill-applikazzjoni ta' penalitajiet marbuta mal-eżekuzzjoni ta' kuntratt informatiku (EUR 130 000); mir-rimbors ta' nefqa relatata mal-kiri tal-binijiet u mir-rimbors tan-nefqa mill-persunal bħat-telefonija jew it-trasport pubbliku (EUR 87 942); mir-rimbors ta' spejjeż ġudizzjarji (EUR 20 553); mir-rimborsi ta' kumpanniji ta' assigurazzjonijiet (EUR 11 770). Fil-parti l-kbira, (EUR 7 400 000, jew 72 % tal-ammont totali tat-trasferimenti magħmula fl-2015), dawn it-trasferimenti ta' approprjazzjonijiet taw lok għal komunikazzjoni lill-awtorità tal-baġit f'konformità mad-dispożizzjonijiet tal-Artikoli 25(1), (2) u (3), u 27(3) u (4) tar-Regolament Finanzjarju. Madwar EUR 5 200 000 kien jirrigwarda operazzjoni ta' trasferiment ta' ġabra ta' fondi ta' tmiem is-sena finanzjarja bil-għan li jissaħħu żewġ intestaturi ta' approprjazzjonijiet tat-Titolu 2 (l-intestatura 2 0 0 0 "Kirjiet" b'ammont ta' EUR 4 700 000 u l-intestatura 2 1 0 0 "Xiri, xogħol, tiswija u manutenzjoni ta' tagħmir u ta' softwer" b'ammont ta' EUR 500 000). Din it-tranżazzjoni ppermettiet li jitħallsu parti mill-kirjiet u mill-ispejjeż ta' infrastruttura informatika mniżżla taħt it-Titolu 2 tal-baġit 2016, fejn l-għan kien li tinħoloq marġni ta' manuvra ekwivalenti fi ħdan il-baġit 2016 sabiex tiġi ffinanzjata n-nefqa taħt it-Titolu 1 li fir-rigward tagħha ma sarux previżjonijiet baġitarji suffiċjenti għal din l-aħħar sena finanzjarja (jiġifieri EUR 3 200 000 ta' approprjazzjonijiet għar-remunerazzjonijiet minħabba d-differenza bejn l-applikazzjoni ta' rata ta' aġġustament tar-remunerazzjonijiet ta' +2,4 % mill-1 ta' Lulju 2015 u dik ta' +1,2 % proposta mill-Kummissjoni meta ġie stabbilit il-baġit 2016, kif ukoll EUR 2 000 000 ta' nefqa mhux rikorrenti marbuta mal-wasla ta' tnax-il Imħallef addizzjonali mal-Qorti Ġenerali li fir-rigward tagħhom l-approprjazzjonijiet kienu ġew inklużi fil-baġit 2015 filwaqt li d-dħul fil-kariga ta' dawn l-imħallfin għandha finalment isseħħ fl-2016). Fir-rigward tal-EUR 2 200 000 li fadal, it-tisħiħ sottomess matul is-sena lill-awtorità tal-baġit ppermetta li jiġu ffaċċjati bżonnijiet imprevisti fi ħdan it-Titolu 1 (EUR 500 000 sabiex jissaħħu l-approprjazzjonijiet ta' traduzzjoni esterna) u t-Titolu 2 (EUR 1 700 000, essenzjalment sabiex isir iċ-ċaqliq ta' dipartimenti varji tal-Istituzzjoni fid-dawl tal-wasla tat-tnax-il Imħallef tal-Qorti Ġenerali, sabiex tiġi żgurata s-sostituzzjoni ta' magni tad-dipartiment tal-istampar, sabiex jiġi ssostitwit it-tagħmir tan-netwerk u telekomunikazzjonijiet installati fil-kumpless immobiljari inawgurat fl-2008 kif ukoll sabiex jittejbu l-għodda informatiċi użati għax-xandir tal-ġurisprudenza u r-reġistrazzjoni tal-posta). Membri tal-Istituzzjoni Uffiċjali u membri tal-persunal temporanju Persunal ieħor u servizzi esterni Nefqa oħra li tirrigwarda l-persuni marbuta mal-Istituzzjoni Intużaw madwar EUR 26 555 324 mill-approprjazzjonijiet definittivi ta' dan il-kapitolu, li kienu jammontaw għal EUR 26 918 000, jiġifieri rata ta' implementazzjoni għolja ħafna ta' 98,7 %, identika għal dik tal-2014. Għandu jiġi indikat li bilanċ baġitarju pożittiv ta' madwar EUR 1 600 000 seta jiġi lliberat fuq dan il-kapitolu minħabba l-fatt li n-numru ta' Membri li l-mandat tagħhom għadu ma ġġeddidx kien ħafna inqas minn dak previst meta kien qed jiġi ppreparat il-baġit 2015. Fir-rigward ta' parti minnu (EUR 640 000), dan il-bilanċ baġitarju pożittiv serva sabiex jissaħħu l-approprjazzjonijiet tal-intestatura 1 4 0 6 "Servizzi esterni fil-qasam lingwistiku" tal-Kapitolu 1 4 minħabba l-użu ikbar tas-servizzi esterni meta mqabbel mal-previżjonijiet inizjali, kif ukoll l-approprjazzjonijiet tal-intestatura 1 6 5 4 "Ċentru polivalenti tat-tfal" tal-Kapitolu 1 6, minħabba li l-previżjoni baġitarja meta kien qed jiġi ppreparat il-baġit 2015 ma kinitx biżżejjed. Fir-rigward ta' parti oħra (EUR 1 000 000), dan il-bilanċ baġitarju pożittiv intuża għall-operazzjoni ta' trasferiment ta' ġabra ta' fondi diġà spjegata fil-punt 2.2.4. Intużaw madwar EUR 213 572 072 mill-approprjazzjonijiet definittivi ta' dan il-kapitolu, li kienu jammontaw għal EUR 215 748 000, jiġifieri rata ta' implementazzjoni għolja ħafna ta' 99 %, l-istess bħal fl-2014. B'mod ġenerali, għandu jiġi nnotat li l-Kapitolu 1 2 jirrappreżenta l-ikbar volum ta' approprjazzjonijiet tal-baġit tal-Qorti tal-Ġustizzja (madwar 60 % tal-baġit totali). Barra minn hekk, il-bilanċ baġitarju pożittiv ikkonstatat fi tmiem is-sena huwa, b'mod ġenerali, effettivament żgħir jekk wieħed jieħu inkunsiderazzjoni kemm l-ammont totali ta' dawn l-approprjazzjonijiet kif ukoll id-diffikultajiet li bihom isiru previżjonijiet baġitarji madwar 12-il xahar qabel bl-użu ta' bosta parametri ta' previżjoni li inevitabbilment huma ta' natura estimatorja (rata ta' żieda tar-remunerazzjonijiet, rata ta' inflazzjoni, ritmu ta' reklutaġġ jew ta' rotazzjoni, rata ta' allowance ta' somma f'daqqa...). B'mod iktar speċifiku, parti mill-bilanċ baġitarju pożittiv għas-sena 2015 hija marbuta man-numru iktar sinjifikattiv milli previst ta' Membri li l-mandat tagħhom iġġedded (ara l-punt preċedenti), bil-konsegwenza li kien hemm tiġdid minimu tal-persunal tal-uffiċċji tal-Membri (référendaires u assistenti impjegati b'mod temporanju) u għaldaqstant kien hemm ekonomiji baġitarji fir-rigward ta' allowances tal-installazzjoni (għall-persunal għadu jasal) u ta' installazzjoni mill-ġdid (għall-persunal li temm l-impjieg tiegħu). Parti mill-bilanċ baġitarju pożittiv imsemmija iktar 'il fuq ippermettiet li jiġu ffinanzjati l-arretrati ta' remunerazzjonijiet imħallsa lill-persunal tal-Istituzzjoni (EUR 750 000) wara l-aġġustament tar-remunerazzjonijiet bi 2,4 % mill-1 ta' Lulju 2015 (meta mqabbel ma' 1,7 % previst waqt l-elaborazzjoni tal-baġit 2015). Barra minn hekk, u bħal fil-Kapitolu 1 0, parti oħra mill-bilanċ baġitarju pożittiv (EUR 900 000) intużat għall-operazzjoni ta' trasferiment ta' ġabra ta' fondi diġà spjegata fil-punt 2.2.4. Huwa importanti li jiġi enfasizzat li r-rata ta' okkupazzjoni tal-impjiegi għadha għolja ħafna bi 98 % fil-Qorti tal-Ġustizzja, ir-rata ta' pożizzjonijiet vakanti hija ta' medja ta' madwar 2 %, ċifra li tikkorrispondi għar-rotazzjoni normali tal-persunal. Dawn ir-riżultati tajbin huma l-frott ta' politika ta' reklutaġġ attiva ħafna min-naħa tad-dipartimenti kollha tal-Qorti tal-Ġustizzja, li tippermetti li jiġi mminimizzat kemm jista' jkun possibbilment in-numru ta' pożizzjonijiet vakanti, minkejja restrizzjonijiet marbuta mar-rotazzjoni inevitabbli u normali tal-persunal kif ukoll tal-ikbar diffikultajiet ta' reklutaġġ tal-persunal fil-Lussemburgu minħabba l-livell elevat tal-għoli tal-ħajja. Ir-rata żgħira ta' impjiegi vakanti hija wkoll indikatur tajjeb ħafna tal-piż tax-xogħol kbir fuq id-dipartimenti tal-Qorti tal-Ġustizzja, fid-dawl tal-iżvilupp tal-attività ġudizzjarja f'dawn l-aħħar snin. Fl-aħħar nett, il-Qorti tal-Ġustizzja dejjem tagħmel użu mill-analiżi tad-differenzi ta' implementazzjoni kkonstatati fuq l-approprjazzjonijiet tal-Kapitolu 1 2 sabiex tkompli tirfina l-metodoloġija tagħha fil-qasam tal-previżjoni tar-remunerazzjonijiet u tal-pensjonijiet u sabiex b'hekk tagħmel li tista' sabiex kemm jista' jkun ittejjeb il-prestazzjonijiet tagħha fil-qasam tal-implementazzjoni tal-approprjazzjonijiet, hekk kif jixhed it-tnaqqis mhux negliġibbli tal-bilanċ baġitarju attiv sena wara sena. Intużaw madwar EUR 18 614 538 mill-approprjazzjonijiet definittivi ta' dan il-kapitolu, li kienu jammontaw għal EUR 18 654 000, li jirrappreżenta rata ta' kważi 100 % (meta mqabbel ma' 99,25 % fl-2014). L-approprjazzjonijiet definittivi tal-Kapitolu 1 4 jirrigwardaw prinċipalment żewġ intestaturi tal-baġit. Fir-rigward ta' terz, l-approprjazzjonijiet ta' dan il-kapitolu huma intiżi għall-intestatura 1 4 0 0 "Membri tal-persunal oħra", li kienet suġġetta għal tisħiħ ta' EUR 225 000 fl-2015. Fil-fatt, minkejja li n-numru ta' membri tal-persunal kuntrattwali ffinanzjati kien finalment inqas għoli minn dak previst meta ġie ppreparat il-baġit 2015 (143 FTE użati meta mqabbel mal-158 FTE previsti), il-grad/skala ta' reklutaġġ fi ħdan l-4 gruppi possibbli (gruppi I, II, III u IV) finalment kien saħansitra ogħla mil-livell użat fil-previżjonijiet, b'mod partikolari minħabba l-kwalifika ogħla tal-persunal li kellu jiġi ssostitwit jew minħabba l-effett ta' progressjoni fil-karriera għall-persunal ta' sostenn amministrattiv. Ir-rata ta' implementazzjoni tal-approprjazzjonijiet definittivi ta' din l-intestatura baqgħet viċina ħafna tal-100 % bħal fl-2014. Fir-rigward ta' madwar iż-żewġ terzi li fadal, l-approprjazzjonijiet huma intiżi għall-intestatura 1 4 0 6 "Servizzi esterni fil-qasam lingwistiku", sabiex jiġu koperti s-servizzi tal-interpreti u tat-tradutturi esterni, u dawn intużaw kważi kollha. B'mod ġenerali, huwa importanti li jitfakkar li, kemm fil-qasam tat-traduzzjoni kif ukoll tal-interpretazzjoni, il-politika ta' ġestjoni tar-riżorsi tfittex l-użu ottimali tar-riżorsi interni (impjiegi taħt ir-Regolamenti tal-Persunal), minkejja li l-użu ta' persunal estern (freelance) huwa madankollu aġġustament varjabbli indispensabbli sabiex jittaffew il-problemi marbuta mat-tnaqqis fil-persunal imġarrba f'kuntest ta' tkabbir fil-volum tax-xogħol. Barra minn hekk, l-amplifikazzjoni tal-miżuri meħuda mill-qrati sabiex jitnaqqsu l-volumi ta' paġni ta' traduzzjoni jew jillimitaw in-numru ta' seduti tipproduċi effett immedjat fuq l-użu ta' approprjazzjonijiet intiżi għat-tradutturi u għall-interpreti freelance. Għall-kuntrarju, mingħajr ma jkun hemm bdil fin-numru tal-persunal taħt ir-Regolamenti tal-Persunal jew saħansitra b'ammont inqas (minħabba tnaqqis fin-numru tal-persunal li diġà seħħ bejn l-2013 u fl-2015), kwalunkwe żieda fil-piż tax-xogħol jikkawża użu iktar intensiv tal-approprjazzjonijiet tal-kollaboraturi esterni għall-konformità mal-obbligi tal-multilingwiżmu sabiex issir komunikazzjoni mal-partijiet fil-lingwa tal-kawża u tiġi żgurata l-pubblikazzjoni tal-ġurisprudenza f'kull Stat Membru. F'dan il-kuntest, fir-rigward tal-qasam tal-interpretazzjoni, il-miżuri adottati sabiex jitnaqqas in-numru ta' seduti b'interpretazzjoni taw il-frott tagħhom (fejn in-numru tagħhom niżel minn 717 fl-2014 għal 628 fl-2015, jew 12,41 %) u dan wassal sabiex kien hemm użu minimu tal-interpreti esterni. Il-bilanċ baġitarju pożittiv li b'hekk ġie lliberat (madwar EUR 300 000) ippermetta li ssir kontribuzzjoni għat-tisħiħ imsemmi preċedentement fl-intestatura 1 4 0 0 u għat-trasferiment ta' ġabra ta' fondi diġà msemmi. Fir-rigward tal-qasam tat-traduzzjoni, il-volum ta' paġni għat-traduzzjoni kien jammonta għal ftit iktar minn 1 100 000 paġna fl-2015 u dan kien ilaħħaq mal-1 600 000 paġna li kieku ma kienx għall-ħafna miżuri adottati mil-qrati li wasslu għal ekonomiji fit-traduzzjoni, bħal, fost oħrajn, il-pubblikazzjoni selettiva tal-ġurisprudenza, it-tfassil ta' sunti tad-domandi preliminari, it-tnaqqis fit-tul medju tal-konklużjonijiet u l-pubblikazzjoni b'estratti ta' ċerti deċiżjonjiet partikolarment twal. In-numru ta' paġni għat-traduzzjoni żdied b'+1,4 % meta mqabbel ma' dak tal-2014, fejn għandu jitfakkar li dan l-ammont kien żdied b'madwar 20 % meta mqabbel mal-livell tal-2013. Barra minn hekk, u fil-kuntest ta' tnaqqis tal-impjiegi, żieda fl-użu tat-tradutturi freelance kienet neċessarja, fejn għalhekk kien hemm tisħiħ fl-approprjazzjonijiet b'EUR 500 000 u fir-rata ta' implementazzjoni massima tal-approprjazzjonijiet ikkonstatata (100 %). Intużaw madwar EUR 5 160 825 mill-approprjazzjonijiet definittivi ta' dan il-kapitolu, li kienu jammontaw għal EUR 5 342 500, jiġifieri rata ta' implementazzjoni ta' 96,6 %, simili għal dik tal-2014 (96,8 %). Żewġ intestaturi minn dan il-kapitolu jirrappreżentaw 79 % tal-approprjazzjonijiet definittivi. Dan jirrigwarda l-intestatura 1 6 1 2 "Taħriġ professjonali", li r-rata ta' implementazzjoni tagħha tammonta għal 96 % (meta mqabbla ma' 97 % fl-2014), u l-intestatura 1 6 5 4 "Ċentru polivalenti tat-tfal", li r-rata ta' implementazzjoni tagħha hija, ta' 100 % fl-2015, bħal dik tal-2014. Għandu jiġi indikat li l-intestatura 1 6 5 4 "Ċentru polivalenti tat-tfal" kellha tiġi msaħħa (b'EUR 142 000, provenjenti mill-Kapitolu 1 0) minħabba, minn naħa, li ma sarux previżjonijiet baġitarji suffiċjenti fir-rigward tas-sehem tal-Qorti tal-Ġustizzja fin-nefqa għall-2015 għaċ-Ċentru polivalenti tat-tfal (CPE) immexxi mill-Kummissjoni Ewropea u, min-naħa l-oħra, minħabba talba tal-Kummissjoni Ewropea lill-Qorti tal-Ġustizzja sabiex tikkontribwixxi għall-ispejjeż ta' edukazzjoni tat-tfal li jattendu skola Ewropea tal-kategorija 2. Proprjetà immobbli u spejjeż relatati Informatika, tagħmir u għamara: xiri, kiri u manutenzjoni Spejjeż ta' ħidma amministrattiva kurrenti Laqgħat u konferenzi Informazzjoni: Akkwist, arkivjazzjoni, produzzjoni u pubblikazzjoni Intużaw madwar EUR 65 256 006 mill-approprjazzjonijiet definittivi ta' dan il-kapitolu, li kienu jammontaw għal EUR 65 657 000, jiġifieri rata ta' implementazzjoni ta' 99,4 % (meta mqabbel ma' 98,4 % fl-2014). Dawn l-approprjazzjonijiet huma intiżi li jiffinanzjaw in-nefqa ta' kiri, xiri u ħidma tal-binjiet differenti okkupati mill-Qorti tal-Ġustizzja. B'mod iktar ġenerali, il-politika immobiljari tal-Istituzzjoni għandha żewġ għanijiet prinċipali: l-ewwel nett, il-Qorti tal-Ġustizzja għandha l-intenzjoni tiġbor id-dipartimenti kollha tagħha f'sit wieħed, sabiex ittejjeb il-ħidma tagħha; Informazzjoni iktar fid-dettall dwar il-politika immobiljari tal-Istituzzjoni u s-sitwazzjoni tal-proġetti li qed jitwettqu huma pprovduti ta' kull sena lill-awtorità tal-baġit f'rapport speċifiku mibgħut lilu sa mhux iktar tard mill-1 ta' Ġunju ta' kull sena. L-approprjazzjonijiet definittivi tal-artikoli 2 0 0 "Proprjetà immobbli" u 2 0 2 "Spejjeż relatati mal-proprjetà immobbli", jirrappreżentaw rispettivament 75 % (EUR 49 308 000) u 25 % (EUR 16 349 000) tat-total tal-approprjazzjonijiet ta' dan il-kapitolu. L-approprjazzjonijiet tal-artikolu 2 0 0 "Proprjetà immobbli" essenzjalment jiffinanzjaw in-nefqa ta' kirjiet u ta' kiri-xiri. In-nefqa tal-intestatura 2 0 0 0 "Kirjiet" kienet tammonta għal EUR 13 700 000, inkluża dik iffinanzjata mill-approprjazzjonijiet miksuba waqt l-operazzjoni ta' trasferiment ta' ġabra ta' fondi ta' tmiem is-sena baġitarja (EUR 4 700 000) li l-għan tiegħu ġie spjegat fil-punt 2.2.4. L-approprjazzjonijiet ta' din l-intestatura ntużaw biss għall-kiri tal-binja T, li għandu jitkompla sakemm jintemm il-proġett tal-5 estensjoni tal-binjiet tal-Qorti tal-Ġustizzja sal-2019. Min-naħa l-oħra, in-nefqa tal-intestatura 2 0 0 1 "Kiri-Xiri" kienet tammonta għal EUR 32 400 000 u tikkorrispondi prinċipalment għall-pagamenti dovuti konformement maż-żewġ kuntratti konklużi mal-awtoritajiet Lussemburgiżi għax-xiri, għar-rinnovament u għall-kostruzzjoni tad-diversi binjiet tas-sede prinċipali tal-Qorti tal-Ġustizzja (minn naħa, il-Palazz irrinnovat u estiż li tlesta fl-2008, u min-naħa l-oħra, il-binjiet Annessi rrinnovati). Saru ekonomiji fl-approprjazzjonijiet f'din l-intestatura minħabba l-porzjonijiet minimi ta' finanzjament ikkonsolidati ma' tmiem Diċembru 2014, kif ukoll ir-rata ta' interessi ferm inqas għolja milli prevista meta saru l-previżjonijiet tal-baġit 2015, neċessarjament prudenti, fil-bidu tal-2014. Għalhekk kien possibbli li jissaħħu, minn din l-intestatura, l-approprjazzjonijiet tal-Kapitolu 2 3 (artikolu 2 3 8 "Spejjeż oħra ta' natura amministrattiva") sabiex jiġu ffinanzjati l-ispejjeż ta' ċaqliq tad-dipartimenti varji tal-Istituzzjoni fid-dawl tal-wasla tal-ewwel tnax-il Imħallef fil-kuntest tat-tisħiħ tal-Qorti Ġenerali. Fir-rigward tan-nefqa fuq l-artikolu 2 0 2 "Spejjeż relatati mal-proprjetà immobbli", dawn kienu jammontaw għal EUR 16 000 000 u jikkorrispondu kważi għan-nefqa kollha ta' tindif/manutenzjoni, ta' konsum ta' enerġija u ta' sigurtà/sorveljanza li hija neċessarja għat-tmexxija t-tajba tal-proprjetà immobbli tal-Qorti tal-Ġustizzja. Ir-rata ta' implementazzjoni kkonstatata għal dan l-artikolu fl-2015 hija ta' 98 % meta mqabbel ma' 94,2 % fl-2014. Qabel kollox, fir-rigward tal-intestatura 2 0 2 2 "Tindif u manutenzjoni", jista' jiġi indikat tnaqqis fin-nefqa ta' 7 % meta mqabbel mal-2014 (EUR 7 131 245 fl-2015 meta mqabbel ma' EUR 7 681 864 fl-2014). Dan it-tnaqqis huwa essenzjalment dovut għad-dħul fis-seħħ ta' kuntratt ġdid ta' tindif mill-1 ta' Ġunju 2014, fejn l-ispiża tas-servizzi tiegħu huwa ferm iżjed favorevoli. Sussegwentement, l-intestatura 2 0 2 4 "Konsum ta' enerġija" tindika wkoll tnaqqis fl-approprjazzjonijiet ta' madwar 13 % (EUR 2 105 000 fl-2015 meta mqabbel ma' EUR 2 415 500 fl-2014) dovut kemm għar-rati kuntrattwali vantaġġużi kif ukoll għall-kundizzjonijiet klimatiċi favorevoli. Il-bilanċ baġitarju pożittiv illiberat fuq dawn iż-żewġ intestaturi ppermetta li ssir kontribuzzjoni, li tammonta għal EUR 1 290 000, għat-tisħiħ tal-approprjazzjonijiet għan-nefqa marbuta mas-sigurtà msemmija iktar 'il fuq (EUR 600 000) u għan-nefqa informatika marbuta mas-sostituzzjoni aċċellerata tat-tagħmir tan-netwerk (EUR 500 000), kif ukoll, fl-aħħar lok, għat-trasferiment ta' ġabra ta' fondi ta' tmiem is-sena baġitarja diġà msemmija (EUR 100 000). Fir-rigward ta' dan l-artikolu, għandha wkoll tiġi indikata żieda fl-approprjazzjonijiet tal-intestatura 2 0 2 6 "Sigurtà u sorveljanza tal-bini" meta mqabbel mal-2014 (EUR 6 409 000 fl-2015 meta mqabbel ma' EUR 5 694 205 fl-2014, jew + 12 %) dovuta għall-miżuri ta' sigurtà eċċezzjonali adottati wara l-avvenimenti terroristiċi tas-sena li għaddiet, li kienu jirrikjedu tisħiħ tal-approprjazzjonijiet b'EUR 600 000 sabiex tiġi ffinanzjata din in-nefqa mhux prevista inizjalment fil-mument tat-tfassil tal-baġit. Intużaw madwar EUR 20 336 397 mill-approprjazzjonijiet definittivi ta' dan il-kapitolu, li kienu jammontaw għal EUR 20 337 500, li jirrappreżenta rata ta' implementazzjoni għolja ħafna, bħalma diġà kien il-każ fl-2014, ta' pratikament 100 % tal-approprjazzjonijiet. L-approprjazzjonijiet tal-Kapitolu 2 1 huma intiżi fil-parti l-kbira (87 %) għan-nefqa marbuta mal-informatika (artikolu 2 1 0), filwaqt li l-bilanċ intuża għan-nefqa fl-għamara (artikolu 2 1 2), materjal u installazzjonijiet tekniċi (artikolu 2 1 4), kif ukoll għall-materjal ta' trasport (artikolu 2 1 6). F'dak li jirrigwarda l-artikolu 2 1 0 "Tagħmir, spejjeż għall-operat u servizzi relatati mal-informatika u mat-telekomunikazzjoni", għandu jiġi enfasizzat kemm dan l-infiq huwa kruċjali għall-ħidma tajba tal-attivitajiet kollha tal-Qorti tal-Ġustizzja, fuq kollox l-attività ġudizzjarja fl-ewwel lok, iżda wkoll l-attivitajiet lingwistiċi u amministrattivi. Fl-istess waqt tat-tkomplija tal-iżviluppi sinjifikattivi marbuta mad-diġitalizzazzjoni tal-flussi ta' dokumenti (titjib kostanti tal-applikazzjoni e-Curia u tal-pubblikazzjoni tal-Ġabra fil-forma elettronika), l-iżvilupp jew it-titjib ta' applikazzjonijiet relatati mal-attivitajiet differenti tal-Qorti tal-Ġustizzja msemmija iktar 'il fuq komplew isaħħu l-effikaċja u l-produttività tal-qrati u tad-dipartimenti ta' sostenn. F'dan il-kuntest, żewġ trasferimenti ta' approprjazzjonijiet saħħew l-approprjazzjonijiet informatiċi oriġinarjament previsti fl-artikolu 2 1 0 (EUR 16 472 500) sabiex ilaħħqu ma' ċerti investimenti komplementari matul is-sena tal-baġit. L-ewwel trasferiment ta' EUR 746 000, mit-Titolu 2 tal-baġit, essenzjalment serva għas-sostituzzjoni aċċellerata tat-tagħmir tan-netwerk u telekomunikazzjonijiet installat fl-2008 fil-Palazz il-Ġdid, kif ukoll għat-titjib ta' żewġ għodda informatiċi użati għall-pubblikazzjoni tal-ġurisprudenza u għar-reġistrazzjoni tal-posta. It-tieni trasferiment, li kien jammonta għal EUR 500 000, mit-Titolu 1 tal-baġit, ippermetta li tiġi ffinanzjata, permezz tal-approprjazzjonijiet tal-2015, ċerta nefqa ta' infrastruttura informatika prevista fil-baġit 2016 fil-kuntest tat-trasferiment ta' ġabra ta' fondi spjegat fil-punt 2.2.4. F'dak li jirrigwarda t-tliet artikoli l-oħra baġitarji tal-Kapitolu 2 1, ir-rata ta' implementazzjoni tagħhom żviluppat kif ġej fl-2015 meta mqabbel mal-2014: 98,2 % meta mqabbel ma' 94,3 % għall-artikolu 2 1 2 "Għamara", 96,1 % meta mqabbel ma' 98,8 % għall-artikolu 2 1 4 "Tagħmir u installazzjonijiet tekniċi" u 99,8 % meta mqabbel ma' 96,9 % għall-artikolu 2 1 6 "Materjal ta' trasport". F'dak li jirrigwarda l-artikolu 2 1 4 "Tagħmir u installazzjonijiet tekniċi", għandha tiġi indikata ż-żieda sinjifikattiva fl-ammont tan-nefqa fl-2015 (EUR 565 288 fl-2015 meta mqabbel ma' EUR 249 415 fl-2014), dovuta għat-tisħiħ ta' EUR 350 000 allokat mill-Kapitolu 2 7, mill-intestatura 2 7 4 1 "Pubblikazzjonijiet ta' natura ġenerali", sabiex issir is-sostituzzjoni ta' magni tad-dipartiment tal-istampar tal-Istituzzjoni. Intużaw madwar EUR 1 615 782 mill-approprjazzjonijiet definittivi ta' dan il-kapitolu, li kienu jammontaw għal EUR 1 683 500, li jispjega rata ta' implementazzjoni ta' 96 % (meta mqabbel ma' 91 % fl-2014). Qabel kollox għandu jiġi indikat li n-nefqa taħt l-artikolu 2 3 8 "Spejjeż oħra ta' natura amministrattiva" żiedet ħafna fl-2015 (EUR 802 751 fl-2015 meta mqabbel ma' EUR 397 579 fl-2014). Din iż-żieda hija għal kollox dovuta għan-nefqa eċċezzjonali ta' ċaqliq ta' dipartimenti varji tal-Istituzzjoni fid-dawl tal-wasla tal-ewwel tnax-il Imħallef ġdid u tal-persunal tal-uffiċċju tiegħu fil-kuntest tat-tisħiħ tal-Qorti Ġenerali, operazzjoni li ġiet iffinanzjata permezz ta' tisħiħ tal-approprjazzjonijiet ta' EUR 470 000 mill-Kapitolu 2 0. Minbarra dan il-punt speċifiku, ta' min jinnota li: in-nefqa tal-artikolu 2 3 0 "Kartolerija, provvista għall-uffiċċji u diversi oġġetti oħra għal konsum", kienet tammonta għal EUR 638 618 fl-2015 (rata ta' implementazzjoni ta' pratikament 100 % bħal fl-2014). in-nefqa tal-artikolu 2 3 6 "Posta", li kienet tammonta għal EUR 154 000 (rata ta' implementazzjoni ta' 91,7 % meta mqabbel ma' 79,3 % fl-2014). It-tnaqqis sinjifikattiv tal-ispejjeż fuq dan l-artikolu (-44,5 % meta mqabbel mal-2014)) huwa r-riżultat tal-użu dejjem jiżdied ta' e-Curia (li jillimita l-bżonnijiet ta' spedizzjoni ta' ittri reġistrati). Fl-aħħar nett, għandu jingħad ukoll li parti mill-approprjazzjonijiet ta' dan il-kapitolu huma wkoll intiżi li jiffavorixxu politika ta' mobbiltà tal-persunal tal-Qorti tal-Ġustizzja li tirrispetta iktar l-ambjent kemm biex persuna tmur ix-xogħol kif ukoll sabiex isir ċaqliq matul ix-xogħol bejn id-diversi binjiet tal-Istituzzjoni. Dan il-baġit (EUR 45 000 fl-2015) jippermetti li jiġi osservat il-ftehim konkluż mal-Belt tal-Lussemburgu għall-użu tan-netwerk urban ta' karozzi tal-linja mill-persunal tal-Istituzzjoni. Intużaw madwar EUR 538 877 mill-approprjazzjonijiet definittivi ta' dan il-kapitolu, li jammontaw għal EUR 599 500 (rata ta' implementazzjoni tal-approprjazzjonijiet ta' 89,9 % meta mqabbel ma' 95 % fl-2014). It-tnaqqis tar-rata ta' implementazzjoni tal-approprjazzjonijiet huwa dovut għan-natura neċessarjament iktar każwali tan-nefqa ta' dan il-kapitolu ddedikat fil-biċċa l-kbira għall-manifestazzjonijiet protokollari u għaż-żjarat uffiċjali tal-Qorti tal-Ġustizzja, għas-seminars kif ukoll għaż-żjarat ta' studju u ta' informazzjoni li fir-rigward tagħhom il-Qorti tal-Ġustizzja mhux dejjem għandha l-inizjattiva jew il-kontroll tal-organizzazzjoni. L-attività protokollari fl-2015 kienet ikkaratterizzata mill-organizzazzjoni ta' tliet udjenzi solenni, fosthom dik fl-okkażjoni tat-tiġdid parzjali tal-Membri tal-Qorti tal-Ġustizzja u tal-Qorti Ġenerali, kif ukoll bil-preparazzjoni u l-ġestjoni ta' 23 żjara uffiċjali, żjara ta' delegazzjoni tal-Qorti tal-Ġustizzja barra mill-pajjiż u żewġ konferenzi. Fir-rigward tal-politika ta' akkoljenza tal-Istituzzjoni, l-organizzazzjoni ta' seminars u laqgħat ma' membri tal-ġudikatura tal-Istati Membri ppermettiet lill-Qorti tal-Ġustizzja ssegwi l-għan li l-membri tal-ġudikatura nazzjonali jiffamiljarizzaw lilhom infushom mal-ħidma tal-Istituzzjoni, mal-mekkaniżmu ta' rinviju għal deċiżjoni preliminari u mal-prassi tad-dritt tal-Unjoni Ewropea. Minbarra l-"Forum annwali tal-membri tal-ġudikatura", li fl-2015 kien indirizzat għall-qrati ta' istanza u ta' appell u li laqqa' 159 membru tal-ġudikatura mill-Istati Membri kollha, 115 ġurnata ta' seminar ukoll ippermettew li jitlaqqgħu 1 627 parteċipant. L-organizzazzjoni ta' żjarat ta' studju jew ta' informazzjoni intiżi għal pubbliku iktar wiesa' (597 grupp, li jammonta għal 12 586 parteċipant fl-2015) ippermettiet ukoll lill-Qorti tal-Ġustizzja tiżgura li ċ-ċittadini jkunu informati aħjar dwar l-istituzzjoni ġudizzjarja u dwar il-ġurisprudenza tal-Unjoni. Il-ġrajjiet traġiċi ta' Pariġi u ż-żieda fil-livell ta' allerta fi ħdan l-istituzzjonijiet kif ukoll il-miżuri ta' sigurtà eċċezzjonali li ttieħdu jiġġustifikaw it-tnaqqis fin-numru ta' żjarat irreġistrat fl-2015 (- 14 %). Fl-2015 intużaw madwar EUR 2 021 149 mill-approprjazzjonijiet definittivi ta' dan il-kapitolu, li kienu jammontaw għal EUR 2 028 000, li jispjega rata ta' implementazzjoni ta' 99,7 % (meta mqabbla ma' 91,8 % fl-2014). L-approprjazzjonijiet ta' dan il-kapitolu huma allokati għal żewġ tipi ta' nfiq, li jikkontribwixxu b'mod sħiħ għall-attività ġudizzjarja: in-nefqa tal-artikolu 2 7 2 "Spejjeż ta' dokumentazzjoni, ta' bibljoteka u ta' arkivjazzjoni", li kienet tammonta għal EUR 1 384 899 fl-2015 (rata ta' implementazzjoni ta' 100 % bħal fl-2015, meta mqabbel ma' 99,3 % fl-2014). B'mod ġenerali, huwa importanti li jitfakkar li din in-nefqa tikkostitwixxi investiment indispensabbli għall-funzjonament tajjeb tat-tliet qrati u tad-dipartimenti tal-istituzzjoni; Fir-rigward ta' parti iktar żgħira, l-approprjazzjonijiet tal-Artikolu 274 komplew ikopru wkoll l-ispejjeż għall-editjar tar-Rapport Annwali tal-Qorti tal-Ġustizzja kif ukoll il-materjal ta' informazzjoni (opuskoli, fuljetti u materjal multimedjatiku ieħor) intiż għat-tipi differenti ta' viżitaturi. Għandu jiġi enfasizzat li l-ammont ta' din in-nefqa naqas b'29,2 % fl-2015 meta mqabbel mal-2014, sena li diġà kienet irreġistrat tnaqqis ta' 4 % ta' din l-istess nefqa meta mqabbel mal-2013. L-ammont definittiv tal-baġit tat-Titolu 3 jinkludi biss l-approprjazzjonijiet tal-Kapitolu 3 7 għall-intestatura 3 7 1 0 "Spejjeż ġudizzjarji". Għas-sena 2015, dawn l-approprjazzjonijiet ammontaw għal EUR 54 000 u ntużaw madwar EUR 30 383, jiġifieri rata ta' implementazzjoni ta' 56,3 % (32,8 % fl-2014). Din hija nefqa, koperta mill-Istituzzjoni, imwettqa fil-kuntest tal-assistenza ġudizzjarja mogħtija lill-partijiet f'kawża, li tkopri l-onorarji ta' avukati u spejjeż oħra. Il-previżjoni tagħha hija ħafna diffiċli għar-raġuni li l-implementazzjoni tal-baġit tvarja ħafna skont is-snin. Fuq proposta ta' emenda tal-Parlament Ewropew waqt it-tfassil tal-baġit 2015, ammont ta' EUR 2 000 000 kien ġie inkluż f'riżerva f'dan il-kpaitolu, bil-għan ta' implementazzjoni kemm jista' jkun malajr taż-żieda fin-numri ta' Mħallfin fil-Qorti Ġenerali, hekk kif propost mill-Qorti tal-Ġustizzja lejn tmiem l-2014, fuq bażi ta' deċiżjoni tal-awtorità leġiżlattiva li kellha sseħħ fl-2015. Madankollu din id-deċiżjoni ngħatat biss ma tmiem is-sena 2015, u għalhekk l-implementazzjoni tat-tisħiħ tal-Qorti Ġenerali setgħet issir biss fl-2016. Issa, filwaqt li l-baġit 2016 tal-Qorti tal-Ġustizzja jinkludi effettivament l-approprjazzjonijiet ta' ħidma amministrattiva fis-sena li fiha qed isir dan it-tisħiħ, dawk li jikkorrispondu għaż-żieda fl-ispejjeż inizjali mhux rikorrenti f'dan l-istess tisħiħ ma ġiex inkluż, peress li kien previst li dawn jiġu sostnuti taħt il-baġit 2015. Barra minn hekk, kif spjegat fil-punt 2.2.4, ġie propost lill-awtorità tal-baġit, li aċċettat, li tillibera din ir-riżerva ta' EUR 2 000 000 lejn l-intestatura 2 0 0 0 "Kirjiet" tal-Kapitolu 2 0, fejn l-għan kien il-ħlas ta' parti mill-kera tal-binja T dovuta sabiex tkun tista' tinħoloq marġni ta' manuvra ekwivalenti fi ħdan il-baġit 2016 biex tiġi ffinanzjata ż-żieda fl-ispejjeż dovuta għall-implementazzjoni tat-tisħiħ tal-Qorti Ġenerali. Membri tal-istituzzjoni Uffiċjali u membri tal-persunal temporanju Persunal ieħor u servizzi esterni Spejjeż oħra li jirrigwardaw il-persuni marbuta mal-istituzzjoni Proprjetà immobbli u spejjeż relatati Informatika, apparat u għamara: xiri, kiri u manutenzjoni Spejjeż ta' ħidma amministrattiva kurrenti Laqgħat u konferenzi Informazzjoni: Akkwist, arkivjazzjoni, produzzjoni u pubblikazzjoni Spejjeż partikolari ta' ċerti istituzzjonijiet u ta' ċerti korpi